شەفەق نیوز/ وەزارەت تەندروسی و ژینگەی عراق، ئمڕوو سێشەممە، ئامار تویشهاتن وە بیماری تەو خۊنوەربۊن لە عراق بڵاو کرد.
وەزارەتەگە لە بەیاننامیگ رەسیە ئاژانس شەفەق نیوز وت: پارێزگای زیقار ١٩ تویشهاتن و ٦ مردن، و موسەنا ٥ تویشهاتن و ٤ مردن توومار کرد.
وتیش: پارێزگای بابل ٤ تویشهاتن و یەک مردن، و پارێزگایل کەربەلا و واست و دیوانیە و میسان هەریەکیان ٣ تویشهاتن توومار کرد.
وەزارەتەگە وتیش: لە رەسافەی بەغداد، و نەینەوا و بەسرە و نەجەف  هەریەکیان یەک تویشهاتن توومار کرد، و دیاری کرد ک کەرکوک یەک تویشهاتن و یەک مردن وە بیماریەگە توومار کرد.
